GiliGold/VAD_KnessetCorpus huggingface dataset:
יובל שטייניץ: ולכן זאת הצעה קלאסית, שכל מה שעומד מאחוריה זה מניעי ביטחון והיא חלה רק על מספר מאוד מצומצם של מקרים כדי למנוע סיכון ביטחוני.
יובל שטייניץ: לכן המקום הממש מובהק של ההצעה הזאת הוא חוץ וביטחון, למרות שכתובה בו המילה "אזרחות".
גאלב מג'אדלה: על איזה הצעת חוק הוא מדבר?
רוחמה אברהם-בלילא: על הצעת חוק האזרחות (תיקון הגבלת אזרחות כפולה).
רוחמה אברהם-בלילא: הוא מבקש להעביר את זה לוועדת החוץ וביטחון.
גאלב מג'אדלה: מה אומרת היועצת המשפטית?
רוחמה אברהם-בלילא: היועצת המשפטית אומרת להעביר את זה לוועדת הפנים של הכנסת.
רוחמה אברהם-בלילא: מכיוון שהוא השמיע את הטענות שלו - - -
גאלב מג'אדלה: אני מכיר ומוקיר ומעריך מאוד את חבר הכנסת שטייניץ וגם את עמדותיו, אבל אני נאמן לתקנון הכנסת, לנוהלי הכנסת, לפרוצדורה של הכנסת ולכן אני מבקש שזה יעבור לוועדה שאמורה לטפל בזה, וועדת הפנים והגנת הסביבה.
גאלב מג'אדלה: לגבי השיקולים הביטחוניים, כל נושא חוק האזרחות, אתה יודע שקידמנו אותו בקדנציה הקודמת ואישרנו אותו.
גאלב מג'אדלה: הוא כולו היה משיקולים ביטחוניים גרידא.
גאלב מג'אדלה: יש טענה שזה דמוגראפי.
גאלב מג'אדלה: אני לא אומר את דעתי בין זה לזה אבל אני קידמתי אותו על כל ההיבטים של השיקולים הביטחוניים.
גאלב מג'אדלה: ראש השב"כ הופיע בפני ועדת הפנים ואמר את השיקולים הביטחוניים וקיבלנו אותם וקידמנו את הצעת החוק.
גאלב מג'אדלה: חבר הכנסת גדעון סער היה יושב ראש הקואליציה ואמר: "יושב ראש ועדת הפנים והגנת הסביבה התחייב בפני שהוא יקדם את החוק באופן ראוי, בקצב זמן שהיה אפילו תקדימי.
גאלב מג'אדלה: על אף שאני הצבעתי נגד הצעת החוק.
גאלב מג'אדלה: נכון, חבר הכנסת סער?
גדעון סער: נכון במאה אחוז.
גאלב מג'אדלה: על כן, כל הנימוקים הביטחוניים של אדוני, אני לוקח אותם בחשבון.
גאלב מג'אדלה: אנחנו נקדם אותם.
גאלב מג'אדלה: אני מציע שאדוני לא יאפשר לגורמים שונים ומשונים להשתמש בזה על רקע לאומי של יושב ראש הוועדה וגם לפגוע בכבודה של הכנסת.
גאלב מג'אדלה: אדוני בוודאי לא מתכוון לזה.
גאלב מג'אדלה: יכולים לבוא גורמים, אני לא רוצה לומר מי הם, ולהגיד שעל רקע זה שבראש הוועדה עומד אזרח ערבי, חבר הכנסת שטייניץ אמר את זה.
גאלב מג'אדלה: ויגידו לך גם שזה גזענות, שאני בטוח שהיא זרה לך.
יובל שטייניץ: גם אתה וגם אני נדע להדוף את הדברים האלה, זה בכלל לא העניין.
גאלב מג'אדלה: אני כבר הודף אותם.
גאלב מג'אדלה: אבל אתה תהדוף אותם באופן נחרץ כאשר זה יבוא לוועדת הפנים.
יצחק גלנטי: צר לי לומר אבל אני חושב שמנסים לתת להצעת החוק הזה איזשהו היבט לאומי או לאומני.
יצחק גלנטי: הבעיה איננה נוגעת רק אם חבר הכנסת הוא ערבי או יהודי או אני לא יודע מה.
יצחק גלנטי: הבעיה נוגעת לעצם קיומו של מצב שבו חבר כנסת מקיים מגע עם מדינת אויב באזרחות כפולה או מעין תפקוד כזה.
יצחק גלנטי: לכן אני חושב שיש לקבל את הנימוקים של יובל שטייניץ ולהעביר לוועדת חוץ וביטחון.
יובל שטייניץ: אני רוצה לומר משפט אחד לגבי מה שאמר חבר הכנסת מג'אדלה.
יובל שטייניץ: אין לי שום כוונה – כשהצעתי שזה יהיה בוועדת חוץ וביטחון, שכחתי אפילו שאתה היושב ראש.
יובל שטייניץ: לא זכרתי מי יושב הראש של וועדת הפנים כי אני עסוק בוועדת החוץ והביטחון.
יובל שטייניץ: אני רוצה להגיד לך, זה אפילו לא נכון להגיד שהצעת החוק הזאת עוסקת באזרחות ישראלית.
יובל שטייניץ: היא עוסקת בזה שלא תהיה לאזרח ישראלי זכות בסוריה.
יובל שטייניץ: כלומר, היא לא הצעה על חוק האזרחות הישראלית פר אקסלנס.
יובל שטייניץ: היא אומר שלאזרח ישראלי אסור להיות אזרח בסוריה.
יובל שטייניץ: לאזרח ישראלי אסור לקבל תפקיד ממלכתי בסוריה.
יובל שטייניץ: זה חוץ וביטחון ולא פנים.
גאלב מג'אדלה: אני מסכים איתך אבל אני לא מבין מה שאמר חבר הכנסת גלנטי.
יובל שטייניץ: בסוריה זה ועדת החוץ והביטחון ולא ועדת פנים.
גאלב מג'אדלה: יובל, הויכוח בינינו הוא עקרונית על מהות הוועדה ולא על הנושא.
אליהו גבאי: היות והחוק הזה לא מתייחס לציבור גדול אלא בסך הכל מדובר במקרה בודד שיש לו השלכה ביטחונית כשמדובר בארץ אויב, מדובר בקבלת תפקיד ברשות אחרת שהיא עוינת.
אליהו גבאי: זה ברור מאליו שמדובר כאן בנושא ביטחוני כי זה נושא בודד.
אליהו גבאי: זה לא בכמויות אדירות.
אליהו גבאי: לכן צריך להתייחס אליו כאל דבר ביטחוני וצריך להעביר לוועדת חוץ וביטחון.
דוד אזולאי: אני רוצה לחזק את דבריו של יו"ר ועדת הפנים.
דוד אזולאי: היו לנו דיונים בכל מיני נושאים רגישים וגם ראש השב"כ הופיע.
דוד אזולאי: כשהיה צורך שהישיבה תהיה נעולה, זה קרה.
דוד אזולאי: לכן אני חושב שהמקום הטבעי של דיונים בנושא כזה הוא בוועדת הפנים ולא בוועדת חוץ וביטחון.
גדעון סער: אני אכפיף את הצבעתי לאופן הצבעתו של חבר הכנסת שטייניץ שהוא חבר סיעתי.
רוחמה אברהם-בלילא: הצבעה בעד – 4 נגד - 6 נמנעים - אין
גאלב מג'אדלה: אני אבקש רביזיה, הצבעה במועד אחר.
רוחמה אברהם-בלילא: נעשה את ההצבעה במועד אחר.
רוחמה אברהם-בלילא: 10.
רוחמה אברהם-בלילא: הצעת חוק השיפוט הצבאי (תיקון מספר 57) דיון לפני דן יחיד בעבירות מסוימות), התשס"ו-2006 (מ/256).
רוחמה אברהם-בלילא: נשמעו שתי הצעות, הוועדה לחוץ וביטחון והוועדה לקידום האישה.
רוחמה אברהם-בלילא: יש הסכמה להעביר את זה לוועדת החוץ וביטחון.
רוחמה אברהם-בלילא: הצבעה בעד – 5 נגד – אין נמנעים - אין
רוחמה אברהם-בלילא: הצעת החוק עוברת לדיון בוועדת חוץ וביטחון.
רוחמה אברהם-בלילא: לפי בקשתו של יושב ראש ועדת הפנים אני רוצה לעבור לנושא: 16.
רוחמה אברהם-בלילא: הצעת חוק המוסד העליון ללשון הערבית, התשס"ו-2006, של חבר הכנסת ראלב מג'אדלה (פ/1355/17), של חבר הכנסת ראלב מג'אדלה.
רוחמה אברהם-בלילא: לפי הייעוץ המשפטי – ועדת החינוך, התרבות והספורט.
רוחמה אברהם-בלילא: נשמעו שתי הצעות: ועדת החינוך ו והטכנולוגיה.
רוחמה אברהם-בלילא: שני הנימוקים של יושבי ראש הוועדות: יושב ראש ועדת החינוך מבקש שההצעה תידון בוועדת החינוך מן הנימוק שנושא זה, באופן מובהק, שייך לוועדה הזאת.
רוחמה אברהם-בלילא: מו נמסר כי הנושא עוסק במכון מחקר ולכן זה בתחום .
גדעון סער: בעניין זה, כפי שזכור, היה ויכוח לוהט בכנסת שכן הוא לא נושא טכני, הוא נושא שמשליך – הוא בעצם בא לומר שמעמדה של השפה הערבית, על דרך הקמת אותו מכון, יהיה כמעמדה של השפה העברית.
גדעון סער: על כן הדבר הזה כבד משקל ונוגע לדמותה של מדינת ישראל כמדינה יהודית.
גדעון סער: אני חושב שבאמת האכסניה היא בו.
גדעון סער: אני חושב שהנמקת צודקת ונכונה.
אריה אלדד: אני רוצה להזכיר שבדיון במליאה השוו את העניין למעמדה או תפקידה של האקדמיה ללשון העברית.
אריה אלדד: האקדמיה ללשון עברית יושבת, מבחינת הדיונים עליה, בו ולא בוועדת החינוך.
אריה אלדד: למרות שאולי תקציבית היא ניזונה ממקום אחר, אבל כל מוסד אקדמי כמעט נדון בו והטכנולוגיה.
רוחמה אברהם-בלילא: הצעה נוספת.
גאלב מג'אדלה: אני רוצה להעמיד דברים על דיוקם.
גאלב מג'אדלה: אמרו בהצעת החוק כאילו מקימים מדינה בתוך מדינה.
גאלב מג'אדלה: אמרתי: "חברים יקרים, אל תיסחפו".
גאלב מג'אדלה: אני לקחתי את הצעת החוק מהאקדמיה ללשון העברית.
גאלב מג'אדלה: לקחתי את הנוסח והבאתי אותו כדי שלא ייווצר מצב כה או אחר.
גאלב מג'אדלה: לכן אני חושב שזה צריך להיות בוועדת החינוך.
רוחמה אברהם-בלילא: מי בעד להעביר את ההצעה לוועדת החינוך?
רוחמה אברהם-בלילא: הצבעה בעד – 6 נגד - 3 נמנעים - אין
גדעון סער: אני מבקש רביזיה, וכמו בנושא הקודם שהיא שתידון במועד אחר.
רוחמה אברהם-בלילא: תידון במועד אחר.
רוחמה אברהם-בלילא: הצעת חוק מרשם האוכלוסין (תיקון – רישום נישואין), התשס"ז-2006, הצעת חבר הכנסת מיכאל איתן (פ/1762/17) של חבר הכנסת מיכאל איתן.
רוחמה אברהם-בלילא: יש הסכמה להעביר הפנים.
רוחמה אברהם-בלילא: הצבעה 6 בעד נגד – 1 (וילן) נמנעים - אין
רוחמה אברהם-בלילא: לפיכך אני קובעת כי הצעת חוק מרשם אוכלוסין תידון בוועדת הפנים.
רוחמה אברהם-בלילא: הצעת חוק עבודת נשים (תיקון – הארכת תקופת הגבלת פיטורים בתום חופשת לידה), התשס"ו-2006, של חבר הכנסת גדעון סער וקבוצת חברי כנסת (פ/1189/17).
רוחמה אברהם-בלילא: נשמעו שתי הצעות: הוועדה לקידום מעמד האישה, ועדת עבודה רווחה והבריאות.
רוחמה אברהם-בלילא: חבר הכנסת סער, הגעת להסכמה עם חבר הכנסת שרוני בנושא הזה?
גדעון סער: אני רוצה לתקן את מה שנאמר ואני מבקש גם שארבל תבדוק את מה שאני אומר כי בעניין זה הזיכרון הוא איתי ולא עם מישהו אחר.
גדעון סער: לא בגלל שהזיכרון שלי יותר טוב אלא בגלל שהנושא הזה חשוב לי.
גדעון סער: בטופס אשר קבע את עמדת הלשכה המשפטית והיה בפני המליאה, נאמר ועדה לקידום מעמד האישה או ועדת עבודה ורווחה, אבל ניתנו שתי אלטרנטיבות אופציונליות לחוק זה.
גדעון סער: נאמר שם זה או זה.
גדעון סער: זאת היתה עמדת הלשכה המשפטית ואני מצפה שהיא תהיה אחידה ועקבית ולא משתנה ומזגזגת.
גדעון סער: לגופו של עניין, במליאה כל המציעים, דהיינו אני ושתי המציעות האחרות, היינו בדעה שזה צריך לעבור לוועדה לקידום מעמד האישה וחבר הכנסת טל הציע ועדת עבודה ורווחה.
גדעון סער: היתה לי שיחה עם חבר הכנסת שרוני, עדיין נותרו פערים בעניין זה ביני לבינו.
גדעון סער: מאחר והוא היה צריך ללכת, הבטחתי לא שאני לא אחטוף הצבעה.
גדעון סער: דהיינו, המחלוקת בעינה עומדת ואני מציע לדון בה במועד אחר.
רוחמה אברהם-בלילא: אני מציעה לקיים פגישה אצלי עם שניכם.
גדעון סער: בשמחה רבה, אם אפשר שגם יו"ר הקואליציה ישתתף, אני אשמח.
רוחמה אברהם-בלילא: כולל יושב ראש הקואליציה.
רוחמה אברהם-בלילא: אני עוברת להצעת החוק הבאה.
רוחמה אברהם-בלילא: הצעת חוק דיווח על תרומות מחוץ לישראל (תיקוני חקיקה), התשס"ו-2006, של חבר הכנסת אורי אריאל (פ/421/17).
רוחמה אברהם-בלילא: נשמעו 3 הצעות: ועדת הפנים והגנת הסביבה, ועדת חוקה חוק ומשפט וועדת חוץ וביטחון.
רוחמה אברהם-בלילא: לפי הייעוץ המשפטי של הכנסת הוועדה המתאימה היא ועדת חוקה חוק ומשפט.
רוחמה אברהם-בלילא: מי בעד להעביר את זה לחוקה ומשפט?
גדעון סער: אורי ביקש פנים.
רוחמה אברהם-בלילא: זה שהוא לא פה כאשר דנים על הצעת חוק שלו, זה לא בסדר.
גדעון סער: הוא לא חייב לפי התקנון.
רוחמה אברהם-בלילא: חבר הכנסת אורי אריאל מבקש להעביר את ההצעה לוועדת הפנים.
רוחמה אברהם-בלילא: מי בעד להעביר את זה לוועדת חוקה?
ארבל אסטרחן: בכנסת הקודמת זה נדון בפנים.
רוחמה אברהם-בלילא: מי בעד להעביר לוועדת חוקה: הצבעה בעד – 3 נגד – 4 נמנעים - אין
רוחמה אברהם-בלילא: ההצעה עוברת לדיון בוועדת הפנים.
רוחמה אברהם-בלילא: הצעת חוק הרשויות המקומיות (ייעוץ משפטי)(תיקון – חוות דעת משפטית), התשס"ו-2006, של חבר הכנסת אחמד טיבי (פ/830/17).
רוחמה אברהם-בלילא: נשמעו שתי הצעות: ועדת הפנים והגנת הסביבה וועדת החוקה.
רוחמה אברהם-בלילא: נאמר שיש הסכמה להעביר את זה לוועדת הפנים.
רוחמה אברהם-בלילא: אני רוצה להצביע על ההסכמה הזאת.
רוחמה אברהם-בלילא: מי בעד להעביר לוועדת הפנים?
רוחמה אברהם-בלילא: הצבעה בעד - 5 נגד – אין נמנעים - אין
רוחמה אברהם-בלילא: 5 הצביעו בעד ולפיכך ההצעה תדון בוועדת הפנים.
רוחמה אברהם-בלילא: הצעת חוק רישוי עסקים (תיקון – שעות סגירה של מועדונים ודיסקוטקים המיועדים לשימושם של קטינים), התשס"ו-2006, של חבר הכנסת יורם מרציאנו (פ/1395/17) נשמעו 3 הצעות: ועדת הפנים והגנת הסביבה, הוועדה לקידום מעמד האישה והוועדה לזכויות הילד.
רוחמה אברהם-בלילא: לפי יעוץ משפטי ועדת הפנים והגנת הסביבה.
רוחמה אברהם-בלילא: יש למישהו מה לומר בעניין הזה?
רוחמה אברהם-בלילא: מי בעד להעביר לוועדת הפנים והגנת הסביבה?
רוחמה אברהם-בלילא: הצבעה בעד - 6 נגד - אין נמנעים - אין
רוחמה אברהם-בלילא: ההצעה של חבר הכנסת מרציאנו תועבר לדיון בוועדת הפנים.
רוחמה אברהם-בלילא: ו.
רוחמה אברהם-בלילא: קביעת ועדות לדיון בהצעות לסדר היום.
רוחמה אברהם-בלילא: הצעה לסדר בנושא: אופן הטיפול של משרד המשפטים במערכת החינוך החרדי", של חבר הכנסת אברהם רביץ.
רוחמה אברהם-בלילא: ב-25.10.2006 היתה הצעה לסדר יום בנושא אופן הטיפול של משרד המשפטים במערכת החינוך החרדי", הצעתו של חבר הכנסת אברהם רביץ.
רוחמה אברהם-בלילא: נשמעו שתי הצעות: הוועדה לענייני ביקורת המדינה וועדת החינוך התרבות והספורט.
רוחמה אברהם-בלילא: לפי הייעוץ המשפטי ההצעה לסדר אמורה להידון בוועדת החינוך התרבות והספורט.
רוחמה אברהם-בלילא: מי בעד להעביר לדיון בוועדת החינוך התרבות והספורט.
רוחמה אברהם-בלילא: הצבעה בעד – 6 נגד – אין נמנעים – אין
רוחמה אברהם-בלילא: ההצעה תועבר לדיון בוועדת החינוך, התרבות והספורט.
רוחמה אברהם-בלילא: הצעת הסדר השניה: ממצאי דוח ארגון עדאללה אודות מחדלי חקירת המשטרה באירועי אוקטובר 2000, של חבר הכנסת עזמי בשארה, טלב אלסענא ונסים זאב.
רוחמה אברהם-בלילא: שתי הצעות: ועדת החוקה חוק ומשפט וועדת הפנים ואיכות הסביבה.
רוחמה אברהם-בלילא: מי בעד להעביר לוועדת הפנים.
רוחמה אברהם-בלילא: אני אצביע על שתי הוועדות.
רוחמה אברהם-בלילא: מי בעד להעביר את זה לוועדת הפנים ואיכות הסביבה?
רוחמה אברהם-בלילא: בעד – 1 מי בעד להעביר את זה לוועדת חוקה חוק ומשפט?
רוחמה אברהם-בלילא: בעד - 5
רוחמה אברהם-בלילא: אני קובעת שההצעה לסדר תידון בוועדת חוקה חוק ומשפט.
רוחמה אברהם-בלילא: הצעת לסדר היום בנושא: דו"ח מבקר המדינה על צה"ל ועל משרד הביטחון", של חבר הכנסת אריה אלדד וחבר הכנסת אברהם מיכאלי.
רוחמה אברהם-בלילא: לייעוץ המשפטי אין עמדה.
רוחמה אברהם-בלילא: נשמעו שתי הצעות: ועדת חוץ וביטחון והוועדה לביקורת המדינה.
אריה אלדד: זה נושא קלאסי של דוח מבקר המדינה שנח בחצרה של הוועדה לביקורת המדינה.
אריה אלדד: מה גם שיש לה ועדת משנה לנושא ביטחון, כך שאם יש נושאים מסווגים הם יכולים לדון בהם.
אריה אלדד: מי בעד להעביר את זה לוועדה לביקורת המדינה?
אריה אלדד: הצבעה בעד - 6 נגד – אין נמנעים - אין
רוחמה אברהם-בלילא: ההצעה עוברת לוועדה לביקורת המדינה.
רוחמה אברהם-בלילא: הצעה לסדר היום בנושא: כוונת שר הביטחון לפטר את ראש האגף החברתי-ביטחוני, אביגדור קהלני, של חברי הכנסת זבולון אורלב, יצחק אהרונוביץ, ראובן ריבלין ויואל חסון.
רוחמה אברהם-בלילא: לפי הייעוץ המשפט זה צריך להיות בוועדת חוץ וביטחון.
רוחמה אברהם-בלילא: נשמעו שתי הצעות: ועדת החוץ והביטחון או הוועדה לענייני ביקורת המדינה.
רוחמה אברהם-בלילא: יו"ר הוועדה לביקורת המדינה לא נמצא פה.
רוחמה אברהם-בלילא: הצבעה בעד - מיעוט מתנגדים - רוב.
רוחמה אברהם-בלילא: נמנעים - אין מי בעד להעביר לוועדה לענייני ביקורת המדינה?
רוחמה אברהם-בלילא: בעד – 4.
רוחמה אברהם-בלילא: ההצעה עוברת לוועדה לענייני ביקורת המדינה.
מאיר פרוש: הרב רביץ אומר שהוא רוצה רביזיה על ההצעה שלו.
מאיר פרוש: הוא היה רוצה שזה יהיה בוועדת חוקה.
מאיר פרוש: מדובר בהצעה לסדר היום מס' 1.
אברהם רביץ: הבעיה היא חוקית.
גדעון סער: אפשר להפוך את ההחלטה, כל עוד הישיבה לא הסתיימה.
מאיר פרוש: אני מבקש לוועדת חוקה.
גדעון סער: אתה רק תחכה שם יותר זמן.
אברהם רביץ: זאת באמת שאלה עקרונית, זה לא מהיום להיום.
רוחמה אברהם-בלילא: הצבעה בעד - 5 נגד – אין נמנעים – אין
רוחמה אברהם-בלילא: 5 בעד, אין מתנגדים אין נמנעים.
מאיר פרוש: אני מבקש שההצעה תידון בוועדת חוקה חוק ומשפט.
רוחמה אברהם-בלילא: מי בעד להעביר את זה לוועדת חוקה חוק ומשפט?
רוחמה אברהם-בלילא: הצבעה בעד – 5 נגד – אין נמנעים – אין
רוחמה אברהם-בלילא: 5 בעד אין מתנגדים אין נמנעים, ההצעה תועבר לוועדת חוקה חוק ומשפט.
רוחמה אברהם-בלילא: יש כאן עוד עניין של מיזוג טכני.
רוחמה אברהם-בלילא: יש לי מכתב של יושב ראש ועדת החוקה למיזוג הצעות חוק.
רוחמה אברהם-בלילא: הצעת חוק הדיינים (תיקון מספר 24 – כללי אתיקה לדיינים), תשס"ו-2006 (מ/264); הצעת חוק הדיינים (תיקון – כללי אתיקה לדיינים), התשס"ז-2006 (פ1659/17); הצעת חוק הדיינים (תיקון – כללי אתיקה לדיינים), התשס"ז-2006 (פ/1626/17).
רוחמה אברהם-בלילא: "בהתאם להוראות סעיף 122 לתקנון הכנסת, אבקשך להביא לאישור ועדת הכנסת את בקשתי למזג את שלושת הצעות החוק שבנדון, ולהביאן לקריאה שניה ושלישית כהצעת חוק אחת".
רוחמה אברהם-בלילא: מי בעד המיזוג?
רוחמה אברהם-בלילא: (הפסקה 11:40 עד 11:55) ז.
רוחמה אברהם-בלילא: בקשת חבר הכנסת דוד אזולאי להקדמת הדיון בהצעת חוק שירותי הדת היהודיים (תיקון חלוקת הוצאות תקציב המועצות הדתיות), התשס"ז-2006 (פ/1871/17), לפני הקריאה הטרומית
רוחמה אברהם-בלילא: אני פותחת ישיבה של ועדת הכנסת בעניין פטור מחובת הנחה, הצעתו של חבר הכנסת דוד אזולאי בהצעת החוק שירותי הדת היהודיים (תיקון חלוקת הוצאות תקציב המועצות הדתיות), התשס"ז-2006 (פ/1871/17).
רוחמה אברהם-בלילא: חבר הכנסת אזולאי, אנא נמק לוועדה מדוע אתה חושב שיש צורך בפטור מחובת הנחה.
דוד אזולאי: גברתי היושבת ראש, לפני כשבועיים היתה שביתה כללית כתוצאה מאי תשלום משכורות בהרבה רשויות מקומיות והרבה מועצות דתיות.
דוד אזולאי: מתברר שבזמן השביתה שהרשויות המקומיות לא יעבירו את חלקן.
דוד אזולאי: מדובר על חוב בסדר גודל של 250 מיליון שקל.
דוד אזולאי: מתברר שישנן ויכוח מתמיד בין הרשויות המקומיות לבין המועצות הדתיות.
דוד אזולאי: הרשויות המקומיות לא תמיד מסוגלות להעביר את החלק שלהן.
דוד אזולאי: ישנם גורמים כמו משרד החינוך ומשרד הרווחה, שהם נותנים 75% אחוז ו-25% הרשות המקומית נותנת.
דוד אזולאי: הגשתי הצעת חוק שאומרת לתת את אותו דבר בשירותי הדת.
דוד אזולאי: בהצעת החוק שלי בעצם ביקשתי שגם שירותי הדת יקבלו את אותו דבר.
דוד אזולאי: שיהיה 75% שהמדינה תיתן ו-25% תיתן הרשות המקומית ולא כפי שזה היום, 40% אחוז המדינה נותנת ו-60% הרשויות המקומיות.
מוחמד ברכה: אתה לא צריך לדבר על המהות.
דוד אזולאי: כדי שנמנע את השביתה הבאה, אני מבקש לקבל פטור מחובת הנחה ולהעלות את העניין הזה.
רוחמה אברהם-בלילא: מי בעד לתת פטור מחובת הנחה?
רוחמה אברהם-בלילא: הצבעה בעד – 8 נגד – אין נמנעים – אין
רוחמה אברהם-בלילא: בישיבה הראשונה נדון בבקשתו של יושב-ראש ועדת החוקה, חוק ומשפט להקדמת הדיון בהצעת חוק סדר הדין הפלילי (הוראת שעה), התשס"ז-2006 לפני הקריאה השנייה והשלישית.
רוחמה אברהם-בלילא: אני מבינה שסיימתם את החקיקה של החוק הזה ואתה מבקש לפטור את החוק מחובת הנחה לקראת עצם העובדה שנעלה אותו הערב למליאה.
מנחם בן-ששון: אני רוצה להגיע למצב שאני אוכל לשכנע את חבר הכנסת סער שבמליאה ידבר בעד נוסח הזה של החוק.
מנחם בן-ששון: אנחנו בזמנו חוקקנו חוק שמיטיב עם מי שעתיד אולי להיות אסיר, עם נאשמים שעתידים להיות אסירים, ובהצעת החוק הזו היה סעיף מסוים שמחייב את התביעה להגדיר את העובדה שהנתבע יכול להיות אסיר מוקדם ככל האפשר, כדי שהוא יזכה להגנה.
מנחם בן-ששון: החוק אמר שהאנשים הללו יהיו זכאים להגנה ואי-אפשר יהיה להושיב אדם בבית הסוהר בלי שהיה הליך עם הגנה מלאה.
מנחם בן-ששון: אנחנו ביקשנו שההודעה הזו תהיה בשלב מוקדם ככל האפשר והגדרנו אותו בזמן שחוקקנו את החוק כשלב של הגשת כתב האישום.
מנחם בן-ששון: הסבירה לנו המשטרה שמתוך 90 אלף תיקים שיש לה, בערך 60 אלף תיקים מגיעים אחרי כן לכדי תביעה ואי-אפשר לעשות בבת אחת, אחרי שהחוק נחקק, את המעבר הזה שיאפשר למשטרה להודיע בשלב המוקדם הזה, קרי, בשלב הגשת כתב האישום, האם יש או אין סיכוי – חלק אפשר, אבל אי אפשר להתחייב – או סיכון שהאיש ייאסר.
מנחם בן-ששון: המשטרה מאידך מתחייבת להודיע את זה עם תחילת הליך המשפט.
מנחם בן-ששון: זאת אומרת, המשפט יתחיל, בזמן שתהיה הקראת כתב האישום, אז התביעה תדע לומר האם יש גם בקשה למאסר או לא.
מנחם בן-ששון: אנחנו עדיין מבקשים, כמו שהגדרנו את החוק בהתחלה, עם הגשת כתב האישום.
מנחם בן-ששון: אנחנו בהחלט מבינים את הלחץ ואנחנו מאוד לא מעוניינים לדחות את החלת החוק כולו משום שאנחנו רואים את הרווחה שעשויה להיות לנאשמים.
מנחם בן-ששון: לכן קיבלנו את ההצעה בהסתייגות, שינינו במקום שנה לתשעה חודשים, הוספנו לה – זה לא כתוב, אבל אני מודיע לכם בעל-פה ואני גם אומר את זה במליאת הכנסת – שבמהלך החודשיים הקרובים נקבל תוכנית עבודה מפורטת מהמשטרה כיצד בדעתם, גם אם לא יקבלו תקציבים נוספים מן האוצר, להיערך לקראת זה.
מנחם בן-ששון: אני מקווה שהבית יבין שיש נקודות מסוימות שכאשר המערכת נערכת בזמן קצר לקראת רפורמה משמעותית מאוד, שהיא לטובת הפרט, ובהחלט יש בה הרבה לטובת הפרט, ניתנת אורכה כדי שהדברים ייעשו נכון.
מנחם בן-ששון: אני חרד מפני זה שזה לא ייעשה נכון ונפסיד הרבה ממה שרצינו בחוק.
מנחם בן-ששון: זה דחוף כי תחולת החוק היא 31 בדצמבר.
גדעון סער: אני רוצה לשאול את חבר הכנסת בן-ששון אשר אמר בראשית דבריו שאני אתמוך בהצעה, על-יסוד עמדתי בהליכים הקודמים, איך אני אמור לתמוך בהצעה?
גדעון סער: כלומר, אני רוצה להשתכנע.
מנחם בן-ששון: תחולת החוק היא ב-31 בדצמבר.
מנחם בן-ששון: להחיל אותו בצורה שאיננה נאותה, פירושו של דבר לעשות מעשה שהוא לא נכון.
מנחם בן-ששון: אנחנו מעוניינים שהנאשמים יזכו להגנה בצורה הנאותה.
מנחם בן-ששון: אנחנו לא מעוניינים שדברים ייעשו בצורה לא נאותה.
מנחם בן-ששון: ולכן תשעה חודשים אנחנו נותנים כהוראת שעה.
מנחם בן-ששון: לא ניתן הוראת שעה נוספת.
גדעון סער: תשעה חודשים, עד מתי?
מנחם בן-ששון: תשעה חודשים שמתחילים ב-1 בינואר.
גדעון סער: אתה אומר ששיפרתם את זה במובן זה שהורדתם שלושה חודשים.
מנחם בן-ששון: גם שיפרנו בזה שקיבלנו תוכנית עבודה מהמשטרה וקיבלנו הודעה שזה לא תלוי בתוספות תקציביות אלא הם ייערכו לעבודה.
מנחם בן-ששון: אני חושב שהצלחתי לשכנע אותך.
גדעון סער: רציתי לומר כמה דברים.
רוחמה אברהם-בלילא: אחר-כך.
גדעון סער: אני אאלץ להימנע.
רוחמה אברהם-בלילא: הצעת החוק – אושרה
גדעון סער: גברתי, האם אפשר לדון בבקשה שלי?
רוחמה אברהם-בלילא: אני הבאתי את הבקשה שלו רק מן הטעם של ה-31 בדצמבר.
רוחמה אברהם-בלילא: כיושבת-ראש הוועדה אני משתדלת לנהוג בשוויון כלפי כל חברי הכנסת.
רוחמה אברהם-בלילא: ביום שני הקרוב אני אמורה להעלות פטורים מחובת הנחה של חברי כנסת שממתינים כבר שבועיים.
גדעון סער: אני יכול להסביר?
רוחמה אברהם-בלילא: חברי הכנסת הבאים שאני אקריא בשמותיהם הם חברי הוועדה המשותפת של ועדת הכנסת וועדת הכספים לתקציב הכנסת.
רוחמה אברהם-בלילא: זה למנהלות הסיעה וליושבי-ראש הסיעה שמיד לאחר הנימוק של חבר הכנסת סער, אנחנו נעבור לדיון בתקציב הכנסת.
רוחמה אברהם-בלילא: חבר הכנסת אביגדור יצחקי, חבר הכנסת יעקב מרגי, חבר הכנסת גדעון סער, חברת הכנסת אסתרינה טרטמן, חבר הכנסת אמנון כהן, חבר הכנסת שי חרמש, חברת הכנסת אורית נוקד, חבר הכנסת רובי ריבלין, חבר הכנסת יעקב ליצמן.
רוחמה אברהם-בלילא: ליושבי ראש הסיעה ולמנהלות הסיעה: תביאו לי מחליפים.
יורם מרציאנו: כרגע מתקיים דיון על חוק ההסדרים יחד עם האוצר בוועדת הכספים ושם נלחמים ממש.
רוחמה אברהם-בלילא: אני צריכה פה לפחות 4-5 חברי כנסת.
רוחמה אברהם-בלילא: אני לא מתכוונת לשבת ולאשר את זה לבד.
יורם מרציאנו: אני מחליף את אורית נוקד.
יורם מרציאנו: גם אתמול החלפתי אותה.
גדעון סער: אני רוצה להסביר את העניין.
גדעון סער: הנושא הזה של מרכזי אשפוז לנפגעות טראומה מינית, דבר שלא טופל לחלוטין.
גדעון סער: ביום שני הקרוב מגיע ראש-הממשלה ושר הרווחה – שזה אותו אדם נכון להיום – לוועדה לקידום מעמד האישה, בין היתר לנושא זה.
גדעון סער: לראשונה,אגב, ראש-ממשלה מגיע לקידום למעמד האישה.
גדעון סער: במקביל לתהליך הזה אני רוצה לאשר את הצעת החוק שעוסקת בעניין הזה בקריאה הטרומית.
גדעון סער: עכשיו נשיאות הכנסת אישרה במשאל טלפוני את ההנחה על שולחן הכנסת.
קריאה: לא משאל טלפוני.
גדעון סער: חמש חתימות.
גדעון סער: אני מבקש להיות במצב שבו אני יכול בשבוע הבא כבר להביא את זה בכל התהליך שכולל את עמדת הממשלה, שכולל הצבעה בקריאה הטרומית, וזו תהיה בשורה לכל אותן נשים.
רוחמה אברהם-בלילא: מה הבשורה?
גדעון סער: הקמת פיילוט של מרכזים, מה שנקרא נפגעות טראומה מינית.
גדעון סער: יש איזו יוזמה של גורמים פרטיים שעוסקים בתחום הפסיכולוגיה, של עובדות סוציאליות.
גדעון סער: הנושא הזה עד היום לא טופל לחלוטין.
גדעון סער: אני יודע שמתקיימים דיונים בהשתתפות הרשות לקידום מעמד האישה, בהשתתפות משרד הרווחה, כדי להביא בשורה בעניין הזה ואני רוצה להעמיד את זה גם על תשתית חוקית.
נאדיה חילו: זה נושא מאוד חשוב.
נאדיה חילו: עד היום עבדו בשליפה, נתנו לכאן ולכאן וזה לא היה מעוגן.
נאדיה חילו: בשנה שעברה עמד מרכז בית חולים וולפסון להיסגר, אבל פה ושם איתרנו את התקציב והשארנו אותו פתוח.
נאדיה חילו: אני חושבת שצריך להסדיר את זה פעם אחת ולתמיד.
רוחמה אברהם-בלילא: חבר הכנסת סער, כדי לפטור מחובת הנחה, אני צריכה קוורום של תשעה חברי ועדה קבועים.
גדעון סער: לכאורה חסר חבר קבוע אחד.
רוחמה אברהם-בלילא: אנחנו נעשה הפסקה ונמשיך אחר-כך.
רוחמה אברהם-בלילא: הישיבה הופסקה בשעה 15:10 וחודשה בשעה 15:40
רוחמה אברהם-בלילא: אני מחדשת את ישיבת ועדת הכנסת.
רוחמה אברהם-בלילא: חבר הכנסת סער, תסביר לוועדה מדוע אתה מבקש לפטור את החוק מחובת הנחה.
גדעון סער: כפי שאמרתי, זו הצעה משותפת שלי ושל חבר הכנסת אבשלום וילן שבא לעגן אשפוזים ייחודיים שלא קיימים היום לנפגעות טראומה של תקיפה מינית.
גדעון סער: אנחנו רוצים לשלב את זה בכך שראש-הממשלה יהיה ביום שני הבא בוועדה לקידום מעמד האישה, וזאת הפעם הראשונה שראש-הממשלה מגיע לישיבת הוועדה, בין היתר לצורך העניין הזה בתפקידו כשר הרווחה.
גדעון סער: על כן עשינו את הכול גם כדי שהנשיאות תאשר היום את הנחת החוק על שולחן הכנסת וגם כדי לקבל פטור מחובת הנחה.
רוחמה אברהם-בלילא: חבר הכנסת סער היטיב לנצל את ההזדמנות – ולא רציתי להשתמש במילה הזאת, אבל לא מצאתי מילה אחרת - כי כאשר שאלת את רשותי, לא שיערתי שההצעה עומדת בפתח הדלת ושאתה מאוד רציני.
רוחמה אברהם-בלילא: כיוון שההצעה היא חשובה מאוד וביום שני הקרוב יתקיים דיון עם ראש-הממשלה, אני עוברת להצבעה לפטור את החוק מחובת הנחה.
רוחמה אברהם-בלילא: אושר תודה.
רוחמה אברהם-בלילא: כל מי שחוגג יוכל לדבר בין 09:00 ל-09:30.
רוחמה אברהם-בלילא: מ-09:30 עד 10:00 ינמק אחרון הדוברים של סיעת הליכוד ויושב-ראש ועדת הכספים או שר האוצר.
רוחמה אברהם-בלילא: משעה 10:00 עד 13:00 יתחילו ההצבעות על חוק ההסדרים.
רוחמה אברהם-בלילא: ההנחה היא שההצבעות תהיינה במסגרת של שלוש שעות.
רוחמה אברהם-בלילא: במידה שנצטרך יותר, את תחילת הישיבה הבאה נתחיל בשעה 14:00, כך שתהיה גם אפשרות להפסקת צוהריים וגם אפשרות לסיים את ההצבעות, במידה שנגלוש.
רוחמה אברהם-בלילא: בשעה 14:00 נתחיל את הדיון בהנמקת הסתייגויות להצעת חוק התקציב לשנת התקציב 2007, התשס"ז-2006.
רוחמה אברהם-בלילא: פותח את הדיון יושב-ראש ועדת הכספים.
רוחמה אברהם-בלילא: אותו סבב שעשינו, דהיינו נציגי כל הסיעות יפתחו את הדיון במהלך 10 דקות ויסיימו את הדיון במהלך 10 דקות.
גדעון סער: ביום רביעי חסר הסבב הפותח.
רוחמה אברהם-בלילא: אמרנו שההתחלה של הדיון וסיום הדיון יהיו במשך 10 דקות.
רוחמה אברהם-בלילא: כל פרק הזמן של הדיון יחולק במסגרת דיון סיעתי.
רוחמה אברהם-בלילא: יסיימו את הדיון נציגי הסיעות ותהיה הקצבה לסיעה הגדולה במסגרת של 10 דקות לדובר.
רוחמה אברהם-בלילא: בשעה 21:00 יתחילו ההצבעות להצעת התקציב לשנת התקציב 2007, התשס"ז-2006, ולהצעת חוק התקציב לשנת הכספים 2007, התשס"ז-2006.
רוחמה אברהם-בלילא: זו ההצעה של ועדת ההסכמות שישבה הבוקר, תוך התחשבות מרבית בכל חברי הכנסת.
מאיר פרוש: האם האופוזיציה ויתרה מראש והיא לא מקיימת דיוני לילה?
מאיר פרוש: השאלה היא בעיקר לגדעון סער.
רוחמה אברהם-בלילא: הרשה לי לענות בשמו של גדעון.
רוחמה אברהם-בלילא: אני חושבת שאחד מהנושאים שבהם אנחנו, חברי הכנסת, מוצגים בצורה הכי גרועה שיכולה להיות, היא בשעה 02:00 בלילה, שכל אחד מאתנו כמעט רדום על כיסאו, אנחנו בקושי מרימים את הידיים, כאשר אנחנו מדברים על הסוגיה שהיא אולי החשובה ביותר לאזרחי ישראל.
רוחמה אברהם-בלילא: הגיע הזמן לעשות סוף לסאגה הזאת.
רוחמה אברהם-בלילא: הגיע הזמן להראות לציבור בעם ישראל ולנו, חברי הכנסת, שאנחנו מצביעים בשעות שדעתנו צלולה, שאנחנו לא עייפים, שחלק מהאופוזיציה היא עדיין ערנית להילחם.
חיים אורון: אם זה יביא חבר כנסת אחד להצביע כמו שהוא חושב, אני בעד.
מאיר פרוש: אפשר לפרוס את ההצבעות על כמה ימים.
משה שרוני: אפשר גם בשבת.
ראובן ריבלין: המדינה הזאת דמוקרטית אבל קודם כל יהודית.
רוחמה אברהם-בלילא: היתה הצעה להתחיל מיום שני.
רוחמה אברהם-בלילא: אבל מכיוון שבשבוע הבא יש חג הקורבן, אמרתי שמצדנו היתה התחשבות מרבית בשאר חברי הכנסת.
רוחמה אברהם-בלילא: אני חושבת שהקדשה של יומיים מלאים, כולל הפרדה – דיון והצבעה על חוק ההסדרים ודיון והצבעה על חוק התקציב – זה הדבר הכי נכון שיש לעשותו, תוך הצגה של החוקים על-ידי יושבי-ראש הוועדות.
רוחמה אברהם-בלילא: אני חושבת שזה מכבד אתכם ואת הבית כולו.
גדעון סער: אני רוצה להסביר לחבר הכנסת פרוש מה השיקולים שעמדו נגד עינינו.